Efótión z Mainalu

Efótión alebo Efoudión (Efótión, Efoudión - Efudión) bol olympijský víťaz v pankratiu v roku 464 pred Kr.Mark Golden, Sport in the Ancient World from A to Z, str. 60

Efótión z arkádskej obce Mainalos bol na 79. olympijských hrách korunovaný olivovým vencom zo stromu rastúceho v posvätnom okrsku boha Dia za víťazstvo v pankratiu. Pankration zaviedli na 33. olympijských hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

Olympijské víťazstvo Efoudióna je uvedené v starogréckej komédii Osy (z roku 422 pred Kr.) od dramatika Aristofana.Aristofanes, Sfékes, 1190 - 1194.Aristofanes, Sfékes, 1382 - 1385. V tejto komédii, v ktorej kritizuje hlavne aténskych sudcov a profesionálnych udavačov, uvádza, že Efoudión i keď už bol starší, bol veľmi silný a finálovom olympijskom zápase v pankratiu dokázal zdolať svojho mladšieho súpera Askónda.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v pankratiu